Шарль Эдуар Гийом

Шарль Эдуар Гийом (, 1861 оны 2 сарын 15-нд Швейцарын Флюрьед төрж, 1938 оны 5 сарын 13-нд Францын Севрт нас барсан) нь Швейцарын физикч, 1920 оны физикийн салбарын Нобелийн шагналтан юм. Тэрээр никель-гангийн хайлш дахь гажилтыг нээж, физик дэх нарийн хэмжилтийн аргыг бий болгосон тул уг шагналыг хүртжээ.

Гийом никель-гангийн хайлшийг инвар, элинвар гэж нэрлэсэн. Инварын дулааны тэлэлтийн коэффициент нь бараг тэг байдаг бөгөөд энэ нь янз бүрийн температурт эзлэхүүн нь тогтмол байдаг, нарийн хэмжүүрийн багаж хийхэд хэрэглэгддэг юм. Харин элинварын харимхайн модулийн дулааны коэффициент нь бараг тэгтэй тэнцүү байдаг тул далайн хронометр зэрэг янз бүрийн температурын нөлөөлөлд автахгүй, пүрш хэрэглэдэг багажуудад ашиглагдаж байна. Элинвар нь мөн соронзон чанаргүй тул анти-соронзон цагнуудад хэрэглэгддэг.

Швейцарын цагчны хүү Гийом далайн хронометрт сонирхолтой байв. Тэнцвэржилтийн балансыг хэрэглэх явцдаа тэрээр тэнцвэрийн хүрдэнд "дунд температур"-ын алдаа гардгийг үгүй болгохын тулд тэлэлтийн квадрат коэффициент нь сөрөг байдаг инвар хайлшийн хувилбарыг бий болгожээ.Gould, p.201.

Гийом Олон Улсын Жин Хэмжүүрийн Товчооны даргаар ажиллаж байсан. Тэрээр мөн Кристиан Биркеландтай цуг Парисын одон орны оргилд ажиллаж, хэд хэдэн термостатикийн туршилтыг удирдаж байв. Гийом огторгуйн температурыг нарийн тодорхойлсон анхны эрдэмтэн юм.

Гийом 1888 онд А.М.Туффлебтэй гэрлэж, гурван хүүхэдтэй болжээ.

Бүтээлүүд

Зүүлт

Эшлэл
 Nobel Lectures, Physics 1901-1921, " Charles-Edouard Guillaume – Biography". Elsevier Publishing Company, Amsterdam.
 lanl.gov, "History". Pioneers in the development of the Plasma Universe.
Rupert Thomas Gould, The Marine Chronometer: its history and development, Holland Press, 1960.

 Цахим холбоос 

 Nobelprize.org Намтар: Шарль Эдуар Гийом

Ангилал:Физикийн Нобелийн шагналтан
Ангилал:20-р зууны физикч
Ангилал:Швейцарын физикч
Ангилал:Оросын Шинжлэх Ухааны Академийн гишүүн
Ангилал:Женев их сургуулийн хүндэт доктор
Ангилал:Невшатель их сургуулийн хүндэт доктор
Ангилал:Швейцарчууд
Ангилал:1861 онд төрсөн
Ангилал:1938 онд өнгөрсөн